Tõnu Lehtsaar

Tõnu Lehtsaar (sündinud 2. mail 1960) on eesti psühholoog. Aastatel 2000–2016 oli ta Tartu Ülikooli religioonipsühholoogia professor. Jaanuarist juulini 2007 oli ta Tartu Ülikooli rektori kohusetäitja.

24. detsembril 2017 nõustus ta rektoraadi ettepanekul kandideerima rektori kohusetäitjaks; senat valis ta 27. detsembril sellele ametikohale ja tema volitused algasid kohe.

Haridus
Ta lõpetas 1983. aastal Tartu Riikliku Ülikooli psühholoogia alal ja pälvis 1990. aastal samas ülikoolis pedagoogikakandidaadi kraadi.

Hiljem on Tõnu Lehtsaar täiendanud end Ameerika Ühendriikides Kentucky osariigis Louisville'i baptistlikus teoloogiaseminaris (1991–1992) ja Tartu kõrgemas usuteaduslikus seminaris (1994).

Aastal 1999 anti talle Amsterdami Ülikoolis filosoofiadoktori kraad religioonipsühholoogia alal.

Töökäik
Tegevust teadlasena alustas Lehtsaar 1983. aastal Tartu Riikliku Ülikooli tööstuspsühholoogia laboratooriumi nooremteadurina, aastast 1986 oli ta sama ülikooli juures rakenduspsühholoogia laboratooriumi juhataja. Aastatel 1991–2000 oli ta Tartu Ülikooli usuteaduskonna dotsent ja 2001–2003 sama teaduskonna dekaan, aastal 2016 sama teaduskonna juhataja. Alates 2017. aastast töötas ta Tartu Ülikoolis nõustajana. 

Ta oli aastatel 2000–2025 Tartu Ülikooli praktilise usuteaduse professor. Aastatel 1994–1995 oli ta külalisprofessor Fort Worthi baptistlikus teoloogiaakadeemias Ameerika Ühendriikides Texase osariigis.

Tõnu Lehtsaar oli aastatel 2003–2005 Tartu Ülikooli õppeprorektor. 26. jaanuaril 2007 valis Tartu Ülikooli nõukogu pärast rektori valimiste ebaõnnestumist Lehtsaare rektori kohusetäitjaks kuni õppeaasta lõpuni. Tema volitused lõppesid Alar Karise asumisega rektoriametisse sama aasta 1. juulil, ameti ja varade ametlik üleandmistseremoonia toimus 3. juulil 2007.

27. detsembrist 2017 kuni 31. juulini 2018 oli ta pärast rektor Volli Kalmu surma jälle rektori kohusetäitja. 

Alates 1. veebruarist 2025 on Lehtsaar TÜ emeriitprofessor.

Looming
Loengud
„Armastusest perekonnasuhetes". (Sternbergi kolmnurgamudeli näitel)  Tartu Ülikooli Televisioon (UTTV).

Tunnustus
2005 Tartu Ülikooli aumärk
2007 Valgetähe IV klassi teenetemärk
2010 Tartu Ülikooli medal

 Isiklikku 
Tõnu Lehtsaar on abielus ja tal on kolm last.

Usk ja kogudus
Tõnu Lehtsaar on baptist. Ta on Tartu Kolgata baptistikoguduse liige, koguduse juhatuse esimees ja jutlustaja.

Viited

 Välislingid 
Tõnu Lehtsaare Suhtlemiskoolitus (isiklik veebileht)

Heliülesvõtted Tõnu Lehtsaare esinemistest Tartu Kolgata Baptistikoguduses Eesti Pereraadio (2002–2005)
Heliülesvõtted Tõnu Lehtsaare esinemistest Tartu Kolgata Baptistikoguduses Eesti Pereraadio (1999–2002)
Tõnu Lehtsaare CV
Tõnu Lehtsaar „Fanatismist ehk piire ületada võime me kõik" Postimees, 14. märts 2009
Tõnu Lehtsaar „Meie tundest" Tartu Ülikool
Riho Laurisaar „Tõnu Lehtsaar juhib Tartu ülikooli. Ajutiselt" Eesti Päevaleht, 27. jaanuar 2007
Jüri Saar „Tõnu Lehtsaar ütles jah" Postimees, 25. jaanuar 2007
 Tõnu Lehtsaar, Õppejõudude sotsiaalsed ja kommunikatiivsed oskused, Sihtasutus Archimedes, 2010
Tõnu Lehtsaar: diktatuurist ja iseolemisest  15. oktoober 2011

Kategooria:Eesti psühholoogid
Kategooria:Tartu Ülikooli usuteaduskonna dekaanid
Kategooria:Tartu Ülikooli usuteaduskonna professorid
Kategooria:Eesti baptisti vaimulikud
Kategooria:Tartu Ülikooli ajalooteaduskonna vilistlased
Kategooria:Amsterdami Ülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1960